ராவ்வா எண்ணெய் வயல்

ராவ்வா எண்ணெய் வயல் (Ravva oil field) இந்தியாவின் கடலோர ஆந்திராவில் கிருட்டிணா கோதாவரி ஆற்றுப் பள்ளத்தாக்கில் அமைந்துள்ளது.

உரிமையாளர் 
ராவ்வா எண்ணெய் வயலை  22.5% பங்குகளுடன் கெய்ர்ன் இந்தியா நிறுவனம் இயக்குகிறது. எண்ணெய் மற்றும் இயற்கை எரிவாயுக் கழகம் 40%, வீடியோகான் பெட்ரோலியம் 25% மற்றும் சிங்கப்பூர் ராவ்வா எண்ணெய் 12.5% பங்குகளுடன் கெய்ர்ன் இந்தியா நிறுவனத்துடன் பங்குதாரர்களாக உள்ளன.

வளர்ச்சியும் உற்பத்தியும்  
கெய்ர்ன் இந்தியா நிறுவனத்துடன் எண்ணெய் மற்றும் இயற்கை எரிவாயுக் கழகம், வீடியோகான் மற்றும் சிங்கப்பூர் ராவ்வா எண்ணெய் நிறுவனம் ஆகியவை  இணைந்து 25 ஆண்டு கால உற்பத்தி பகிர்வு ஒப்பந்தத்தில் கையெழுத்திட்டு இயங்கி வந்தன. இந்த ஒப்பந்தம் 2019  ஆம் ஆண்டு காலாவதியானது.  எண்ணெய் வயலில் எட்டு ஆளில்லா கடல் தளங்களும் கடலடி குழாய்களும்  இயக்கப்படுகின்றன. 

ராவ்வா வயலில் இருந்து உற்பத்தி செய்யப்படும் கச்சா எண்ணெய் நான்கு குழாய்கள் வழியாக ராவ்வா கடற்கரை முனையத்திற்கு மாற்றப்படுகிறது. சுரசானியானம் கிராமத்தில் 225 ஏக்கர் பரப்பளவில் எண்ணெய் செயலாக்கம் நடைபெறுகிறது. எண்ணெயின் கடலோர சேமிப்பு திறன் ஒரு மில்லியன் பீப்பாய்களாகும்.

மேற்கோள்கள் 

ஆந்திரப் பிரதேசம்
ஆந்திரப் பிரதேசப் புவியியல்